Aposta per la cistella ecològica de L’hora Lliure al barri | L'hora Lliure\nAposta per la cistella ecològica de L’hora Lliure al barri\nCada setmana arriben a L’hora Lliure fruites i verdures fresques, ecològiques i de proximitat. Un luxe a preus molt i molt competents: la cistella ecològica de L’hora Lliure.\nPerquè apostem per aquest servei?\nApostem per una societat més ecològica, que respecti l’entorn més proper i el planeta, les persones i els animals que hi vivim.\nApostem per menjar sa, per reduir la ingesta de productes nocius per les persones i sobretot, els infants.\nApostem per augmentar la ingesta de fuita i verdura en la dieta dels adults i sobretot dels infants.\nApostem pel comerç de proximitat, per comprar en productors propers, amb tracte directe amb el pagès, fugint de grans empreses i plataformes de distribució. Menys inversió en transport i millor tracte directe amb les persones.\nApostem per un mon millor, un tracte més igualitari i respectuós.\nAquest mes de juny si no ets soci i vols unir-te a la cistella ecològica de L’hora Lliure, gaudiràs dels preus reduïts tot el mes!\nI tot còmodament, sense haver de pensar en què comprar, quan, com..; vens, reculls i llest! I A més, nosaltres estem descobrint varietat de productes excel•lents que desconeixíem, per tant ara mengem millor i més variat!\nTota la informació sobre preus i condicions aquí.


Si ets estudiant, participa al concurs de fotografia: «Què fem amb les llosques de tabac a la UIB?» #llosquesUIB - Notícies - Oficina d'Universitat Saludable i Sostenible - Serveis i oficines de la UIB - Estructura - Coneix la UIB - Universitat de les Illes Balears\nSeccions: Si ets estudiant, participa al concurs de fotografia: «Què fem amb les llosques de tabac a la UIB?» #llosquesUIB\nSi ets estudiant, participa al concurs de fotografia: «Què fem amb les llosques de tabac a la UIB?» #llosquesUIB\nS'AMPLIA EL TERMINI D'ENTREGA DE FOTOGRAFIES PEL CONCURS FINS EL PROPER 28 DE MAIG\nParticipa-hi per Instagram amb una fotografia que mostri les conseqüències del consum de tabac al campus de la UIB i que suggereixi una alternativa a aquesta problemàtica.\nActualització concurs fotografia 2018\nEl termini de presentació de fotografies acaba el dia 21 de maig a les 23 hores.\nDes del Projecte de prevenció d’addiccions a l’entorn universitari «Tria triar», el Pla d’addiccions i drogodependències de la Conselleria de Salut de les Illes Balears, i l’Oficina d’Universitat Saludable i Sostenible de la UIB, es convoca el concurs de fotografia #llosquesUIB.\nL’objectiu és recollir, a través d’imatges, missatges dirigits a la població universitària en relació amb el consum de tabac als espais públics i amb l’impacte mediambiental de les llosques al campus de la UIB.\nActualment, la Llei 42/2010 permet fumar als espais a l’aire lliure dels centres universitaris i dels exclusivament dedicats a la formació de persones adultes, sempre que no siguin accessos immediats als edificis o voreres circumdants. Per aquest motiu s’ha desplaçat els cendrers de les portes dels edificis de la UIB (espais on les persones fumadores solen consumir tabac) a certa distància d’aquestes portes, però no s’han desplaçat les persones, així que les llosques no se solen dipositar als cendrers i, per tant, hi ha brutor als accessos als edificis. Això causa la contaminació dels espais comuns de la UIB i del medi ambient i, tenint en compte la presència al campus d’animals que poden engolir les llosques, resulta necessari adoptar mesures sobre aquesta qüestió.\nAquest concurs s’emmarca en la Setmana sense Fum 2018 (del 25 al 31 de maig) i el Dia Mundial sense Tabac (dia 31 de maig).\nEls premis són: 1r premi: càmera fotogràfica digital, 2n i 3r premis: inscripció a un taller específic de Foto Ruano.\nConsulta les bases del concurs a l’arxiu adjunt.\nMés informació: http://www.caib.es/sites/padib/ca/tria_triar/\n- Pla d’addiccions i drogodependències de les Illes Balears, tel.: 971 17 66 65\n- Oficina d'Universitat Saludable i Sostenible de la UIB, tel.: 971 17 25 87.\nSi no aturam de contaminar, aquest serà el futur.\nÉs important tenir cura de l'ambient,\nés important tirar les llosques als cendrers.\nS'han mogut els cendrers, però no els residus:\nl'impacte mediambiental i estètic és innegable.\nConcurs #mésquealcohol 2015 http://ousis.uib.cat/Arxiu-actualitat/Concurs-mesquealcohol.cid414864\nConcurs #mésquealcohol 2016 http://ousis.uib.cat/Arxiu-actualitat/Ets-estudiant-de-la-UIB-Participa-al-concurs-de.cid460772\nBases concurs fotografia #llosquesUIB.pdf (257 KB)


De viatge: MADRID\nDe camí a Buenos Aires, vam haver d’esperar unes hores a Madrid per allò de la combinació dels vols. Així que des de Manises arribem a la terminal 4 (la T4) de Barajas i deixem l’equipatge a la consigna per a poder moure’ns per la capital amb comoditat. Portem en unes motxilletes les coses que creiem que podem necessitar, si fa no fa, el kit d’emergència que sempre has de dur quan viatges amb avió. Agafem el metro, que afegeix al preu habitual un euro (que has de pagar en unes màquines diferents per a major incomoditat) per posar el peu a l’aeroport, tant per a eixir-ne com per a entrar-hi. Baixem a Goya. Reproduccions d’alguns Caprichos a les parets de l’estació i un clarinetista que toca pasdobles. Una benvinguda ben espanyola.\nAnem directament a veure l’obra que el meu estimat i sobri —com diu l’arquitecta Isabel González— Rafael Moneo ha fet al costat de l’església del monestir de San Jerónimo el Real, junt al Museo del Prado, aprofitant el que quedava del claustre que les tropes franceses no acabaren de destruir durant la guerra napoleònica. Un encert ple, com és habitual en aquest arquitecte. Imita la rajola (diries que és la mateixa) de l’edifici principal del museu i copia el color de l’església. És magistralment generós: el que hi destaca són les magnífiques portes de Cristina Iglesias. Aquesta artista és germana d’Alberto, l’autor de la música de moltes pel·lícules premiat amb goyas i oscars.\nDescansem una estona en un banquet (de cara al Ministeri de Sanitat) del Paseo del Prado on, gràcies als arbres, hi ha uns dos graus menys de temperatura que a les voreres del mateix carrer. Bevem aigua d’una de les fontetes i llegim la dedicatòria d’un monòlit: A las personas que con su esfuerzo han devuelto a los trabajadores autónomos la dignidad. 2005. No hi havia cap més explicació però em fa recordar que en el 2007 s’ha publicat una llei que equipara els drets dels treballadors autònoms, tradicionalment perjudicats, als dels treballadors del règim general.\nPer a acabar aquesta curta visita madrilenya anem a veure l’ampliació (feta fa temps) del Congreso de los Diputados. M’agrada: finestres amb decoració neoclàssica en correspondència amb l’edifici principal. De tornada a l’hotel fem una parada al Café del Príncipe, a la plaça de Canalejas (els noms dels carrers de Madrid formen un llibre d’història). Demane un suc de taronja després que el cambrer (semblava el príncipe de Tasmània a punt de jugar al rugby) m’assegurara que era natural. No ho era però jo no vaig gosar contradir la gran mola oceànica, que repetia que era natural perquè ho deia el paquet. Igual em feia una haka!\nValència, 18 de febrer de 2009\nPublicat per Dolors Jimeno a les 17:56\nVicent Mateo 27 de febrer de 2012 a les 18:02\nUna visió molt personal, com sempre.\nEn llegir-te, m'ha vingut al cap la subtil diferència dels noms, que tan sols amb algunes lletres ens suggereixen móns radicalment diferents, açò ve a compte de dues places,la de Canalejas i la de Canaletes.\nDolors Jimeno 28 de febrer de 2012 a les 9:57\nHola, Vicent. Gràcies pel teu seguiment. Sí, jo sempre dic que cada persona fa "el seu" viatge, per això sempre ha de ser personal la visió, el relat, etc.\nQueti B. 28 de febrer de 2012 a les 17:34\nTenim pendent un viatge a Madrid. No sols pels fills, que en saben per la M-40 i la calor que sempre hi fa quan ens hi acostem (per anar a Astúries, sobretot). Les visites hi han estat escadusseres i no ha estat un lloc preferent a l'hora de buscar destinació. El teu post em recorda que, ni que siga pel Prado, cal anar-hi. Gràcies.\nDolors Jimeno 1 de març de 2012 a les 17:54\nPer a mi Madrid és la casa de la meua àvia paterna. De ben menuda hi anava. Ara és on viu la meua filla. Tampoc no cregues, Queti, que jo conec aquesta ciutat. Però Moneo és Moneo, construïsca on construïsca.


Puig destaca el valor cultural i econòmic de les festes de moros i cristians d'Ontinyent | Valencia Extra\nEl President de la Generalitat, Ximo Puig, ha visitat les festes de moros i cristians d’Ontinyent, de les quals ha destacat el seu valor cultural i econòmic i que, ha assegurat, han convertit a aquesta ciutat en “una referència internacional”.\n“Est és un dels grans esdeveniments que hem de defensar; festes populars que tenen una repercussió econòmica molt important”, ha declarat Puig, qui també ha reiterat el compromís de les institucions amb “tot el que representa la cultura i la projecció internacional de la Comunitat”.\nEn primer lloc, Puig ha recorregut el Museu Fester de la localitat, on s’exposen peces emblemàtiques per a aquesta festa com a fotografies, vestits, maquetes o cartells. Un espai que, segons el President, permet trobar-se amb “la sensibilitat de tot un poble amb la seua festa”. Posteriorment ha visitat l’Ajuntament d’Ontinyent i ha participat en la tradicional entrada de la desfilada de cristians, que ha qualificat d'”emocionant”.\nEl cap del Consell ha donat les gràcies a tots els que participen en aquesta festa que, tal com ha declarat, “germana, uneix i fa de la convivència i l’amistat el millor fonament per a la societat”. “Aquesta és una festa autèntica, una festa de debò, amb més de 50 anys d’història, molt arrelada i amb molta capacitat de créixer i d’avançar”, ha afegit.\nPuig ha assegurat que aquesta cita constitueix un “símbol dels valencians” i ha assenyalat que espera que prompte siga declarada “festa d’interés turístic internacional”.


Solucions globals als processos de mescla - Vak Kimsa Vakkimsa - homepage\nLa nostra capacitat humana i tècnica al seu servei\nSolucions globals als processos de mescla\nVAK KIMSA centra la seva activitat en la fabricació d’agitadors, mescladors en línia i instal·lacions completes de mescla.\nL’objectiu de VAK KIMSA des de 1972, és oferir solucions globals als processos de mescla sòlid-líquid i líquid-líquid, per a un ampli rang de sectors com les indústries alimentària, farmacèutica, biotecnològica, cosmètica i química.\nVAK KIMSA realitza enginyeria de procés i de producte, de manera que garanteix al client que la solució tecnològica oferta és l'òptima per al seu procés de mecla, tant des del punt de vista de procés, com mecànic i d'automatització.\nEl nostre departament d'enginyeria compta amb el programa ANSYS CFX i ANSYS professional NLS, amb els que realitzem simulacions de procés, estudis fluido-dinàmics i càlculs mecànics, emprant les tècniques més avançades de CFD (Computer Fluid dinàmics) i FEM (Finite Element Model) .\nA disposició dels nostres clients, es troba una planta pilot d'última generació on es poden verificar els avantatges que al seu producte li aporten els agitadors i mescladors en línia de VAK KIMSA.\nLa Companyia treballa amb un sistema de gestió integrat ERP, tant per al control de la gestió com el de la fabricació, així com amb programes CAD-CAM amb 3D d'última generació.\nA VAK KIMSA, tenim un profund coneixement sobre els nostres dissenys de pales, de manera que som capaços d'optimitzar la potència dels agitadors seleccionats per a cada procés. Així mateix disposem de la més àmplia gamma d'agitadors del mercat, amb equips des de 0.18 fins a 110 kW, amb sistemes de pales TRIVAK, ALABNET AXIAL, DOBLE FLUX, ..., sistemes d'estanquitat per a processos atmosfèrics o a pressió, amb dissenys industrials o asèptics, que ens permeten donar resposta a tot tipus de productes i processos.\nA VAK KIMSA som experts en mesclar: midó, cacau, llet en pols, diòxid de titani, carbonat càlcic, estabilitzants i espessants .... En general, tots aquells sòlids que s’hagin de dissoldre o dispersar en un medi líquid, els tractem amb els mescladors en línia ALVAK®. L'obtenció de preparacions exemptes de grumolls i d'aire, la dissolució de matèries primeres sòlides a baixa temperatura i la incorporació de sòlids de forma còmoda a nivell de sòl, són alguns dels avantatges que comporta el treball amb els mescladors de sòlid-líquid ALVAK®.\nTambé mereixen especial atenció tots els processos de mescla o emulsió de líquids, on els mescladors-emulsionadors en línia LIVAK® juguen un paper important per a l'obtenció d'emulsions estables, cremes brillants, ...\nD'entre les nostres instal·lacions completes de mescla, destaquem els processos en continu com la dilució de lauriletersulfat sòdic amb l'equip LAURILVAK®. Aquest equip és capaç de diluir el contingut complet d'un camió cisterna de 22 Tm del 70% de matèria activa al 27% en el temps d'1 h 30 min.\nA VAK KIMSA disposem de la capacitat humana i tècnica, per a proporcionar una solució global al seu procés de mescla.


La Lluna es troba en rotació síncrona amb la Terra: sempre li mostra la mateixa cara, amb la seva cara visible marcada pels foscs mars volcànics que emplenen les valls entre els brillants altiplans de l'escorça i els prominents cràters d'impacte. És l'objecte més lluminós del cel després del Sol. Encara que apareix com un cos d'un blanc molt brillant, la seva superfície és fosca i d'una reflectància tan sols una mica superior a la de l'asfalt. La seva prominència en el cel i el seu cicle regular de fases l'han convertida, des de l'antiguitat, en una important influència cultural sobre el llenguatge, el calendari, l'art i la mitologia. La influència gravitatòria de la Lluna produeix les marees oceàniques i el petit allargament del dia. La distància orbital actual del satèl·lit és, actualment, d'unes trenta vegades el diàmetre terrestre, la qual cosa li confereix una mida aparent al cel aproximadament igual que la del Sol; aquest fet li permet cobrir el Sol gairebé completament de manera precisa durant un eclipsi solar. La distància lineal de la Terra a la Lluna augmenta actualment a un ritme de 3,82±0,07 cm per any.\n3.2 Geologia de la superfície\n3.2.1 Característiques volcàniques\n3.2.2 Cràters d'impacte\n3.2.3 Remolins lunars\n3.2.4 Presència d'aigua\n3.3 Camp gravitatori\n3.4 Camp magnètic\n3.5.1 Antiga atmosfera més gruixuda\n4 Relació amb la Terra\n4.2 Mida relativa\n4.3 Aparença des de la Terra\n4.4 Efectes sobre la marea\n5.1 Observació a ull nu, l'òrbita lunar i eclipsis\n5.2 Observació amb telescopi, mapes lunars i viatge espacial\n6 Estudi i exploració lunar\n6.1 Primers estudis\n6.2 Exploració directa: 1959–1976\n6.2.1 Missions soviètiques\n6.2.2 Missions estatunidenques\n6.3 Era actual: 1990–actualitat\n8 La Lluna a la cultura\n8.1 Mitologia i creences\n8.2 Cultura i creences als Països Catalans\n10.1 Obres i estudis\n10.3 Llocs web


XAVI CARDELÚS EN EL GP D’AÙSTRIA DEL CAMPIONAT DEL MÓN DE MOTO2\nLa 25ena posició aconseguida per Xaví Cardelús al GP d’Aùstria de Moto2, ha deixat un cert gust agredolç al pilot andorrà, tot i que en línies generals manifestava sentir-se prou satisfet de tot el viscut aquest diumenge. De fet, ha estat un cap de setmana intens i revelador en alguns aspectes.\nPer començar, en aquesta setena carrera del Mundial de Moto2 les circumstàncies han fet que Cardelús es veiés en les qualificatòries amb poques voltes acumulades en sec i això l’ha ajudat poc a l’hora de la veritat en la carrera.\nMalgrat aquest fet, ha complert amb el principal objectiu que té aquesta temporada, el d’acumular tot el bagatge possible. Per altra banda, va sorprendre a tothom amb un fet inesperat del que us en parlarem uns paràgrafs més abaix.\n“Segueixo acumulant tota l’experiència possible. Ahir però, no vaig poder rodar en sec tot el que hagués volgut i això m’ha afectat considerablement a l’hora de la cursa. Tot i això, en la carrera he millorat en gairebé mig segon la meva millor volta ràpida amb un temps de 1’31.62 i he estat rodant amb pilots que tenen molta més experiència que jo”\nAmb set curses, el pilot segueix guanyant experiència\nMalauradament, en aquest moment una sortida de pista l’ha despenjat fent-lo perdre ritme i posicions. No Per això ha deixat de seguir atacant amb la intensitat a la que ens té acostumats, recuperant poc a poc l’estela del grup. Al final a creuat la línia d’arribada en la 25a posició.\n“De no ser per la sortida de pista podria haver acabat molt a prop del vintè lloc. Després de sortir-me he tornat a recuperar el contacte amb el grup cap al final de la cursa però…”\nRespecte del “fet inesperat”, aquest va tenir lloc ahir durant els entrenaments, ja que Cardelús va demostrar ser un pilot molt competitiu en condicions de pluja, un fet que ha transcendit fins i tot més enllà del seu cercle més proper. I és que ahir, quan la pluja castigava amb molta intensitat el circuit, Cardelús va fer un pilotatge digne de tot un Mundialista, amb una meritòria 14a plaça, a un segon i una dècima del pilot més ràpid.\nCardelús ha demostrat ser un gran pilot en condicions de pluja\n12/08/2018 /by 4dm1n1STR4t0r\nTags: Campionat del Món de Moto2, GP d’Aùstria de Moto2, xavi cardelús\nJAGUAR E-PACE: EL SUV COMPACTE DE LA CASA HAURÀ D’ESPERAR PER INTENTAR FER-SE AMB EL TÍTOL


Uvex Race 9 Blau comprar i ofertes a Bikeinn\nCompra aquest producte i guanya 175 CoINNs / $ 1.97\nDescripció Uvex Race 9\nSegur, lleuger i ben ventilat: amb la nova cursa uvex 9, els ciclistes de carretera sempre estan ben equipats. El casc de doble immòtic, amb una construcció sense fissures i la seva gàbia parcialment visible, pesa només 285 grams. El sistema IAS de 2k té un alt nivell de confort, amb ajust d'alçada i amplada, a més de coixinets de casc d'assecat especials i extremadament ràpids.\ndisseny d'aero vent // tecnologia multi inmould // sense costures / / standards: EN 1078 (avaluació de la conformitat no completada)\n2 talles de petxina // 2k IAS // monomatic // FAS strap\n14 canals de ventilació / / coixinets de ventilació // pes de 285 g\nSi estàs buscant Cascs de la millor qualitat, la nostra àmplia selecció de Cascs t’interessa. Et recomanem Uvex Race 9. El seu preu és de 196.95 $ i ara mateix està disponible. bikeinn és la millor opció per comprar online material de ciclisme al millor preu. I si trobes el Uvex Race 9 més barat a una altra botiga online, te l’igualem!\nCaracterístiques Uvex Race 9\nTecnologias Uvex Race 9


Torrent estableix un canal permanent amb l'ONU per seguir la situació a Catalunya | NacióDigital\nper Pep Martí , 18 d'abril de 2018 a les 12:08 |\nRoger Torrent Ginebra abans de reir-se amb l'Alt Comissionat de Drets Humans de l'ONU. Foto: ACN\nEl president del Parlament, Roger Torrent, ha sortit de la seva primera reunió a Ginebra satisfet i amb una sensació molt positiva. Segons fonts del seu equip, Torrent s’ha trobat amb Mona Rishmawi, la directora delegada de l'Alt Comissionat pels Drets Humans de l’ONU, la responsable a Suïssa quan el titular de la institució és fora en missions especials, com és el cas d’aquest dimecres. Després de la reunió, d’una hora i mitja de durada, les mateixes fonts han avançat que el president i Rishmawi han acordat mantenir els canals de comunicació oberts per actualitzar tot allò que passa a Catalunya i poder així tenir informació més acurada i puntual de com evoluciona el cas.\n"A Catalunya es viu un atac sistemàtic contra els drets i llibertats fonamentals", ha declarat Torrent en una compareixença davant els mitjans de comunicació. El president de la cambra catalana ha recordat que s'havia compromès a defensar els drets polítics de tots els 135 diputats de Catalunya. Torrent ha informat que, a banda de l'Alt Comissionat, s'ha començat a reunir amb altres entitats de defensa dels drets fonamentals amb la voluntat de "traslladar la preocupació envers Catalunya" i "demanar la implicació internacional en la defensa d'aquests drets".\nTorrent ha parlat de "buscar la complicitat internacional" per "resoldre el conflicte polític". Ha explicat que està trobant "molta comprensió" amb els seus interlocutors pel que fa a la defensa dels drets fonamentals de tots els diputats. El president de la cambra mantindrà més contactes institucionals a Ginebra al llarg d'avui i demà.\nL'objectiu de la visita a Ginebra és portar als organismes de les Nacions Unides i a diferents autoritats i càrrecs electes la denúncia per la “vulneració de drets fonamentals” dels diputats i dels catalans, arran de les investidures fallides de Jordi Sànchez i Carles Puigdemont. El viatge es produeix després que des de l’ONU s’apuntés la necessitat d’aplicar mesures cautelars al cas de Jordi Sànchez per garantir el seu dret a sufragi actiu i passiu mentre tingui els seus drets polítics intactes. El viatge a Suïssa té lloc pocs dies després que el jutge Pablo Llarena impedís precisament a Sànchez d'assistir a la cambra per sotmetre's al debat d'investidura com a president de la Generalitat.\nEl president del Parlament ja va anunciar al ser elegit que abocaria tot els esforços a garantir els drets del 135 diputats de la cambra, alguns dels quals es troben en presó preventiva per ordre del jutge del Suprem, Pablo Llarena, que instrueix la causa contra la cúpula del procés. Els partits independentistes han proposat fins a tres candidats diferents per investir president, però el magistrat els ha vetat tots tres tot i no haver-hi encara cap sentència ferma que limiti els seus drets polítics.\nEl viatge de Torrent coincideix amb l'onada de declaracions contundents dels diputats empresonats, que s'han mostrat molt crítics davant el jutge del Suprem durant les declaracions indagatòries. Tant Oriol Junqueras, com Jordi Sànchez i Jordi Cuixart, van denunciar la criminalització de l'independentisme i van acusar el magistrat de vulnerar els drets fonamentals i de no ser imparcial.\nPolítica, ONU, Roger Torrent, Ginebra, procés català\nNuevo ridículo de Tractorrent\nPer Anònim el 19 d'abril de 2018 a les 09:59\nA qué ha ido? a hacerse la foto?\nPer Anònim el 19 d'abril de 2018 a les 09:51\nEl perfil de Torrent com a president és bastant discret, molts vaivens, no té una línia clara i no despega com a figura pública rellevant.\nPer jotabe el 18 d'abril de 2018 a les 18:47\nEl 'ressò' internacional del procés. Només micròfons de mitjans catalans i Reuters en la roda de premsa de Torrent a Suïssa després de reunir-se amb membres de l'ONU.\nPer Anònim el 18 d'abril de 2018 a les 15:23\nLa sala de prensa que le ha cedido la ONU.\nun altre gran triomf\nPer tiren més dues ... que dues carretes (lema ERC) el 18 d'abril de 2018 a les 15:16\n- Vosté vagi fent, que ja li trucarem. - Puc fer-me un selfie? - Vol que cridi a seguretat?\nSi els homes de negre van venir per a vigilar els bancs espanyols...\nPer Anònim el 18 d'abril de 2018 a les 14:15\nQue la justícia europea vingui ara per vigilar el que fa l'estat espanyol amb els drets i les llibertats dels catalans. Que vinguin centenars de jutges d'Europa que seran millor acollits que els 6000 policies que van sembrar el terror l'1 d'octubre.\nActuacio licita i lloable de Torrent\nPer Anònim el 18 d'abril de 2018 a les 12:56\nActuació licita i lloable per part de Torrent. Igualment, no cosidero aquesta persona apte per el carrec de president del parlament, ja que auria de ser una persona escollida per consens majoritari i no per majoria simple. El parlament perd el seu sentit quant es mostra totalment parcial


Ingressa a presó un fisioterapeuta per abusar sexualment de les seves paci\nIngressa a presó un fisioterapeuta per abusar sexualment de les seves pacients\nEls Mossos l'han detingut per segona vegada per haver-se aprofitat de dones amb mals\ndilluns, 3 d’abril 2017 - 17:05h\nEls Mossos d'Esquadra han detingut un fisioterapeuta per segona vegada per presumptes abusos sexuals a les seves pacients. L’home, de 44 anys i nacionalitat espanyola, tenia una consulta particular al seu domicili de Sant Cugat del Vallès, al Vallès Occidental, i també treballava per compte d’altres empreses a Barcelona. Se li atribueixen tretze abusos sexuals. L’home, que és especialista en l’abordatge osteopàtic en el prepart i postpart, havia estat detingut arran de les denúncies que havien interposat cinc pacients per abusos que havia fet a la seva consulta i aprofitant-se de la confiança que li van donar, una de les quals va ser víctima d’un abús sexual amb penetració.\nArran de la primera detenció, els investigadors van poder descobrir vuit fets més. El titular del jutjat d'instrucció número 1 de Barcelona va assumir el cas i, després d'escoltar les declaracions de les víctimes i d’analitzar la resta d'indicis i proves presentades pels investigadors, va acordar-ne la detenció el passat 31 de març i l'entrada al seu domicili. Allà, els investigadors van recollir documentació i material informàtic que permetrà continuar buscant noves víctimes perquè els investigadors sospiten que podria haver abusat de més pacients. Dissabte passat, un cop va passar a disposició judicial, el jutge va decretar el seu ingrés a presó com a presumpte autor de tretze abusos sexuals, amb i sense penetració.\nEn tots els casos, les dones acudien a la consulta amb mals a l’esquena i l’home els feia un tractament intracavitari sense consentiment ni previ avís. Tampoc no adoptava mesures higièniques, com poden ser la utilització de guants i gel lubricant ni preguntava per l’historial mèdic ni tampoc no va fer signar cap document on la pacient autoritzava al professional a fer aquest tipus de tractaments.\nDurant la investigació, els Mossos es van posar en contacte amb experts del Col·legi de Fisioterapeutes de Catalunya per tal d’assegurar-se que el tractament que feia el detingut, i que les dones han denunciat, era correcte o no. Fruit d’aquestes entrevistes es va arribar a la conclusió que el tractament que utilitzava no es corresponia amb cap tècnica coneguda perquè el detingut, aprofitant-se de la confiança que li tenien les seves pacients, feia moviments circulars als genitals i als pits per tractar dolors d’esquena. Els investigadors no descarten que pugui haver-hi més víctimes relacionades amb aquest cas.


TDX publica la tesi de Lluís Cifuentes sobre la medicina i la guerra a l'època medieval | Sciència.cat\nTDX ha posat a disposició dels investigadors la tesi doctoral de Lluís Cifuentes (UAB, 1993), fins ara només disponible en antigues microfitxes, a l'adreça http://hdl.handle.net/10803/671571. La tesi té per títol Medicina i guerra a l'Europa baix-medieval: la sanitat i la participació dels seus professionals en les expedicions militars de la Corona d'Aragó, 1309-1355, i va ser dirigida pel desaparegut Luis Garcia Ballester. Es tracta d'un estudi sobre la posada en marxa d'un nou sistema sanitari a l'Europa medieval, que amb el temps esdevindria l'actual, a partir de l'observatori de la guerra i les implicacions que tenia. Aquell sistema sanitari era basat en el model de medicina i de metge universitaris, que poc a poc va anar incorporant els metges i altres sanitaris que exercien sense formació universitària (cirurgians, barbers, metgesses, apotecaris i, per als animals, els menescals i els falconers, cristians, jueus i musulmans).\nLa posada en marxa dels nostres nous recursos digitals MedCat i FalconAr ha impulsat la feinada que ha estat la conversió dels antics arxius en WordPerfect per portar-los al segle XXI (perquè siguem conscients del gran salt tecnològic que hem viscut: aquesta tesi es va fer amb ordinadors que eren només màquines d'escriure, amb pantalla negra i lletra verda i després blanca, no existia ni internet ni el correu electrònic, ni el PDF, i tot just es van difrondre els ordinadors portàtils, sobre els quals l'autor recorda, havent-ne comprat un a Anglaterra, i sent dels primers a entrar a la Biblioteca de Catalunya amb un d'aquests artilugis, les mirades de sorpresa i les preguntes sobre si "això anava bé" dels que s'atrevien a preguntar...).\nLa tesi era d'aquelles interminables que es feien abans (gairebé 1000 pàgines). L'anàlisi parteix d'un despullament dels arxius de Barcelona sobre els aspectes sanitaris de l'expedició de Jaume II contra Almeria (1309-10), de la conquesta de Sardenya de l'infant Alfons [el Benigne] (1323-24), de la guerra dita de "reintegració" del regne de Mallorca (1343-1349) i de l'expedició de Pere III el Cerimoniós a Sardenya (1354-55). El tercer volum conté un extens apèndix documental. Tota la documentació citada i editada en aquesta tesi s'està incorporant a la base de dades MedCat.\nLa major part de la tesi és inèdita. Únicament se'n van publicar dos extrets, corresponents a un resum de l'estudi de l'expedició a Sardenya de Pere III el Cerimoniós, al volum 9 de l'ATCA, i l'estudi de la campanya d'Almeria de Jaume II, revisat amb Michael R. McVaugh, com a introducció a l'edició del Regimen Almarie d'Arnau de Vilanova (AVOMO, X.2).


Catalunya necessitarà prop de 30.000 enginyers en els pròxims 10 anys\nSegons els càlculs dels col·legis professionals, mostrats per TV3\nA Catalunya, en els pròxims deu anys es necessitaran com a mínim uns 29.000 enginyers.\nAra mateix, hi ha uns 117.000 llicenciats. De tots ells, però, 11.000 van haver de marxar per la crisi i encara no han tornat. Perquè l'enginyeria és una de les professions que més ha patit la fuga de talent. Els col·legis creuen que creixerà la demanda de joves formats en noves tecnologies aplicades a la indústria, per exemple, en àmbits on Catalunya vol ser líder, com la impressió 3D.\nMés informació 3.24


És l'educació, estúpid!0\n536 26/08/2010, 10:37 | alternativa.balearweb.net. María Antonia Valdivielso\nDos exemples, un d'una comunitat governada pel PP i l'altre d'una governada pel PSOE poden ser un botó de mostra perquè ens adonem de cap on anam en educació.\nUna amiga meva, professora a Madrid, té una filla a primària. Com que ella creu en l'educació pública, a diferència del que fan molts d'altres professors, duia la filla a un col·legi públic del seu barri. L'any passat, a final de curs, la mestra de la nina la va cridar i li va dir que, amb mal al cor, li havia d'aconsellar que tregués la nina del centre perquè era l'única espanyola de la classe, i el fet d'haver-se de dedicar a alumnes nouvinguts o amb altres problemàtiques feia que la filla de la meva amiga no pogués avançar com ho faria a una classe sense tants d'immigrants. La meva amiga va canviar la nina d'escola. Ara la duu a una escola concertada del mateix barri, on els únics estrangers que hi van són anglesos, alemanys i qualque americà, però del Nord.\nAquest cas és una mostra del que està passant al nostre sistema educatiu. L'educació pública s'està convertint en una espècie d'assistència social, amb uns centres-guetos a les ciutats, mentre que l'ensenyament concertat, pagat amb els impostos de tots, selecciona el seu alumnat i posa traves econòmiques a fi de dificultar l'entrada d'alumnes difícils.\nUna altra amiga, aquesta professora a Andalusia, em va explicar el sistema que tenen allà per cobrir les baixes del professorat. Cada institut disposa, depenent de la grandària del centre, d'un nombre d'hores de substitució que cobreix la Consejería. És el director qui decideix com s'administren aquestes hores; quan s'han esgotat aquestes hores, les baixes no es poden cobrir. El sistema és tan pervers que el que fan els responsables dels instituts és guardar-se les hores per a final de curs -quan més baixes es produeixen- o per aquells docents que ja saben que tenen certa tendència a posar-se malalts. Així, alumnes de primer de batxillerat, o de tercer o quart d'ESO, o aquells que cursen assignatures minoritàries, veuen com les baixes dels seus professors en general no es cobreixen, perquè el director guarda aquelles hores per als de segon de batxillerat (la Selectivitat obliga), o per al primer cicle d'ESO, que com que fan més renou, tendeixen a distorsionar més el normal funcionament de les classes.\nTot això es complementa amb l'anomenat quadern de classe, una programació dia per dia que els professors han de lliurar a direcció a començament de curs, de forma que el professor de guàrdia indica als alumnes què han de fer a classe, quan el professor titular no hi és, cobrint així l'expedient: els alumnes estan atesos i sembla que fan feina, encara que un professor de llatí hagi de fer com si fes una classe de matemàtiques de primer de batxillerat.\nCom ja he dit, es tracta d'un sistema pervers, que dóna carta d'entitat al que part de la societat reclama: els instituts acaben convertint-se en guarderies. No es tracta que els alumnes es formin, es tracta que no molestin. I per aquesta raó, és igual tenir a un aula tancats 25 que 35 alumnes, que és el que començarà a passar a partir d'aquest setembre aquí. A tots els centres s'ha reduït el nombre de professors, la qual cosa suposarà una major càrrega lectiva per a tot el claustre i, el que encara és més important, un augment del nombre d'estudiants a cada classe; aixó és, i així ho assenyalen els estudis, un factor fonamental a l'hora de rebre ensenyament, aquell en què es basa un altíssim grau d'èxit o fracàs escolar.\nI mentre es desmantella l'ensenyament públic, els dos principals partits espanyols es varen dedicar a negociar un pacte educatiu que, fins i tot abans de ser paper banyat, era una vaga declaració d'intencions que no gosava tocar els problemes més greus de la nostra educació.\nAra ja han arribat els retalls a l'educació. En Zapatero ha repetit que les partides dedicades a aquestes qüestions no es retallarien i que, fins i tot, s'havien incrementat el nombre d'alumnes becats. És possible que la segona afirmación sigui veritat, però que els retalls han arribat a les escoles i els instituts públics no és menys cert.\nAmb aquests dos exemples, reals, vull fer una reflexió sobre el que ens estant fent i el que ens faran, sobre els riscos que es perceben i sobre la poca importància que els dos grans partits donen a la qüestió cabdal de la formació. Parafrasejant l'assessor d'un president nord-americà, allò que és fonamental per al nostre desenvolupament, la millor inversió de futur, "és l'educació, estúpid".\nImatge de: http://versus.civiblog.org


Laura Martínez: "una societat més justa, igu... - Govern.cat\nLaura Martínez: "una societat més justa, igualitària i lliure de violències masclistes no és ajornable"\nquery_builder 11 desembre 2020 14:08\nAquest matí ha tingut lloc telemàticament la Mesa institucional del Circuit territorial de la Catalunya Central per a l'abordatge de la violència masclista\nLa delegada territorial del Govern de la Generalitat de Catalunya a la Catalunya Central, Alba Camps, i la presidenta de l’Institut Català de les Dones (ICD), Laura Martínez, han presidit aquest matí la reunió de la Mesa Institucional del Circuit de la Catalunya Central per a l’Abordatge de la Violència Masclista. També hi ha intervingut la coordinadora territorial de l’ICD, Rosa Codina, i hi han participat representants dels serveis territorials de la Generalitat, dels municipis, dels consells comarcals i altres institucions i entitats del territori.\nL’objectiu de la reunió és la coordinació i informació de les actuacions contra les violències masclistes a la Catalunya Central al llarg de l’any i en la situació de pandèmia, l’anàlisi de l’evolució del nombre de dones ateses pels diferents serveis i la fixació de reptes. El Circuit compta amb cinc Grups de treball: de formació, mutilació genital femenina i matrimonis forçosos, dades, violències sexuals i habitatges d’emergència.\nMartínez ha declarat que “com a Institut Català de les Dones, seguirem vetllant per sumar aliances des de totes les administracions. Continuarem posant tots els esforços per garantir l’atenció a totes les dones, independentment de la seva situació. Continuarem avançant com a país a través de l’acció conjunta i el treball coordinat i intens. Perquè una societat més justa, igualitària i lliure de violències masclistes no és ajornable”.\nLa presidenta de l’ICD ha exposat les principals actuacions contra les violències masclistes desenvolupades al llarg de l’any i en relació a la situació de pandèmia i ha afirmat que “ha calgut apropar més que mai els recursos d'informació i atenció. Per tal de garantir l'atenció hem treballat repensant i adaptant els serveis per donar resposta a les necessitats i per millorar l'accés i atenció a dones, principalment les que van quedar confinades als domicilis amb els seus agressors". I ha ressaltat que “durant l’estat d’alarma hem constatat com les denúncies per violència masclista en l’àmbit de la parella disminuïen un 31% respecte l’any passat. I que aquesta disminució de les denúncies es contraposava a l’augment de les trucades a la línia 900 900 120 d’atenció a les violències masclistes. La disminució de les denúncies en cap cas es va entendre com indicador d'una disminució de les violències masclistes, sinó com la conseqüència de les restriccions de mobilitat i confinament”.\nLaura Martínez ha anunciat que “s’està treballant per a què totes dones tinguin assistència lletrada en el moment d’interposar la denúncia. Una demanda que des de la Catalunya Central s’ha fet reiteradament, sobretot des dels col·legis de Manresa i de Vic”. I ha subratllat la importància que té que en aquests moments “el Parlament de Catalunya està treballant en la proposició de llei de modificació de la Llei 5/2008, del 24 d’abril, del dret de les dones a eradicar la violència masclista per tal d’incloure la violència institucional i la violència digital, ampliar les formes de violència masclista, ampliar la formació a les professionals”.\nLa delegada del Govern a la Catalunya Central, Alba Camps, ha informat que s’ha incorporat la comarca del Solsonès a la Mesa Institucional del Circuit Territorial de la Catalunya Central per a l'abordatge de la violència masclista i ha manifestat que “la pandèmia ha posat de manifest que la lluita contra la violència masclista, ara més que mai, ha de ser una prioritat, no només de govern sinó de totes les esferes de vida de les persones, perquè no podem pretendre ser un país d’igualtat d’oportunitats sense lluitar contra aquesta situació, dia a dia i des del lloc que cadascú ocupa”.\nCamps ha remarcat que “el confinament de la primavera, a més, va tallar durant uns mesos les cadenes de comunicació, l’acompanyament que s’ofereix, perquè l’agressor es va trobar amb un hàbitat idoni per controlar encara més les dones i les nenes. Per tant, la situació era més que preocupant”. La delegada ha destacat “la responsabilitat de govern en la lluita contra la violència masclista, i especialment en moments com els d’ara en què s’ha agreujat la situació de dones i nenes, que va de la mà amb un ferm compromís en la lluita contra les violències masclistes”.\nTambé hi ha intervingut la coordinadora territorial de l’ICD, Rosa Codina, qui ha explicat tots els projectes que es preveu dur a terme en els propers mesos en la lluita contra la violència masclista i ha exposat la feina feta pel circuit territorial de violència masclista des de la darrera mesa institucional. Codina ha destacat que son reptes actuals del Circuit “la suma de la comarca del Solsonès a la coordinació en la lluita contra la violència masclista a la Catalunya Central, avançar en la lluita contra les mutilacions sexuals, avançar en l’abordatge de les violències sexuals, i ampliar i coordinar els habitatges d’emergència a totes les comarques de la Catalunya Central”.\nTambé han intervingut, Dolors Collell, del departament Educació, qui ha presentat la formació sobre violències masclistes a través dels programes Coeduca’t, Prevenció i intervenció davant les violències masclistes entre alumnes, i Escoles sense violències; Montserrat Sánchez, subdirectora de la Lluita contra les violències masclistes del Departament de Treball, Afers Socials i Famílies, qui ha destacat entre d’altres temes l’apertura el mes de febrer del SIE de Manresa i dos serveis substitutoris de la llar; i Laura Ribalaiga, Coordinadora Territorial de Joventut a Barcelona, de la Direcció General de Joventut, qui ha explicat les iniciatives desenvolupades en aquest camp dins aquest sector de població.


Acord en horaris comercials a Barcelona perquè els comerç...\nAcord en horaris comercials a Barcelona perquè els comerços puguin obrir cada dia fins al 15 de setembre.\nInici | Notícies | Acord en horaris comercials a Barcelona perquè els comerços puguin obrir cada dia fins al 15 de setembre.\nL'horari dels festius que s'ha acordat és de 10.00 a 18.00 hores, i no solament a Ciutat Vella i l'Eixample, sinó que s'estén a zones de Sants-Montjuïc i Gràcia i el Camp de l'Arpa (Sant Martí).\nL'acord afecta els comerços situats a les zones turístiques de la ciutat, que podran obrir vuit hores els diumenges d'estiu, i deixa fora les grans superfícies comercials, que no estan situades en zones d'interès turístic.\nEl pacte desencalla l'ampliació d'horaris bloquejada per l'oposició en el ple de maig. Entre els detalls de l'acord, destaca que, en lloc de demanar la declaració de tot Barcelona com a zona turística com pretenia l'equip de govern, es demanarà només per als barris i districtes més turístics, de manera que deixarà fora les grans superfícies comercials, ja que la majoria no estan situades en aquest tipus d'entorn.\nD'aquesta manera, els comerços de la zona turística barcelonina podran obrir els diumenges dels mesos de juliol i agost i fins al 15 de setembre. L'acord amb el PPC contempla que, a més, podran fer-ho entre les 10.00 i les 18.00 hores, en lloc d'entre les 10.00 i les 14.00, com proposava CiU.\nGran part de les vendes\nL'acord arriba en uns moments crucials per al comerç barceloní, en què els estrangers suposen gran part de l'activitat en algunes zones. La vella aspiració que Barcelona es converteixi en ciutat de compres a l'estil d'altres capitals europees sembla més a prop que mai, però requerirà un acord en profunditat no solament per a l'estiu.\nProposta dels comerços\nLa proposta dels comerciants del centre de Barcelona segueix sent que sigui possible obrir vuit hores, en hores centrals del dia, els festius de primavera i de tardor, que és "quan el turisme està més centrat en les compres de la ciutat", encara que, a la llarga i de manera gradual, l'escenari òptim per a l'associació seria que les zones turístiques obrissin tots els festius durant tot l'any.\nLa solució d'obrir a l'estiu satisfà només en part el sector comercial, ja que el turisme d'estiu que arriba a la ciutat no és tan aficionat al 'shopping'. A l'hivern les compres dels estrangers a la ciutat són més elevades.\nEl sector comercial del centre de Barcelona dubta que l'obertura de comerços en festius afecti la resta de botigues de la ciutat, ni tan sols que tingui efectes en els hàbits de consum dels habitants habituals. Sí que és cert que fins al 70% de les vendes als eixos comercials del centre es dirigeixen a estrangers actualment (fins i tot en grans magatzems) i que aquesta és una oportunitat de negoci que el sector està disposat a defensar.


Quantes vegades hem sentit a parlar de parelles que, en moments de crisi, han decidit tenir un fill per veure si així superaven els problemes i tiraven endavant amb la relació. Quin gran error! I no perquè un fill no sigui una cosa que, evidentment, enforteix una parella a nivell emocional - i per a tota la vida - ja que els uneix en el sentit més profund, de cap altra manera més forta que pugui existir. De dues persones, se'n crea una de nova; de la combinació de dos éssers, es produeix el miracle més gran de la vida.\nPerò no ens equivoquem. Un fill no fa superar els problemes que pugui tenir qualsevol parella. Un fill no uneix en el dia a dia d'uns pares. Molts cops - i per desgràcia -, un fill els separa més que cap altra cosa. I és que educar no és cosa fàcil i cadasú ho ha après d'una manera diferent a casa seva. Posar-se d'acord en com gestionar els plors, les rabietes o els 'no fer cas' constants vol molta paciència i cadascú tenim un límit. Pensàvem que seria més fàcil, però en moments de cansament i ofuscació, ens surt el pitjor de nosaltres.\nA això, a més, suma-li la feina, les coses de casa, les obligacions i els maldecaps. Moments tranquils per a la parella, en queden pocs i, si no els busques expressament, acaben convertint-se en pràcticament anecdòtics. Però és que, després de tot un dia davant l'ordinador, amunt i avall de l'escola, les classes extraescolars, els àpats i les banyeres, l'únic que desitges quan es fan les 9 de la nit és asseure't al sofà i mirar la novel·la de Tv3. I a dormir, que demà toca tornar a començar.\nI saps que no hauria de ser així. Que, com a parella, us hauríeu de cuidar, hauríeu de trobar moments per vosaltres, per mirar-vos, per preguntar-vos com esteu, per trobar-vos i estimar-vos. Moments per tornar a ser aquells qui ereu abans de ser pares. Quan només éreu vosaltres dos i tot girava al vostre voltant. No és gens fàcil i sempre ho deixem per demà, però potser, de quan en quan, hauríem de treure l'energia d'on puguem i, per un dia, oblidar la novel·la de Tv3 i tornar a sentir per què fa un temps vau decidir compartir la vida plegats.\n73/75: Ja hem sortit del niu\n71/75: Una tarda sense fills\n70/75: Amb ulls d'infant


L'EPS oferirà aquest curs 2014-15, un Doble Grau en Energy and Environmental Enginnering i Enginyeria Mecànica, amb l'universitat finesa de Novia UAS\nDescarregar Pdf dimecres, 18 de juny de 2014\n[caption id="attachment_8731" align="alignnone" width="470" caption="D'esquerra a dreta: Giné, Roberto Fernández, Andersson i Waller / Foto: UdL"] [/caption]\nAvui, dimarts 17 de juny, la Sala de Reunions de l'Edifici del Rectorat de la Universitat de Lleida a acollit l'acte oficial de la signatura del conveni entre la Novia UAS (University of Applied Sciences) de Finlàndia i la UdL (Universitat de Lleida), pel qual ambdues universitats oferiran als seus respectius alumnes la titulació de Doble Grau en Energy and Environmental Enginnering (Enginyeria de l'Energia i Mediambient) i Enginyeria Mecànica.\nLa impartició d'aquest Doble Grau per part de l'Escola Politècnica Superior de la Universitat de Lleida respon a la voluntat ferma de cobrir les creixents necessitats pròpies del sector energètic i mediambiental de les comarques de ponent, referent a nivell estatal, ja que no s'ha d'oblidar que Lleida és una zona líder i pionera en la producció hidroelèctrica, solar i de biomassa.\nAmb aquest Doble Grau és pretén oferir als estudiants de qualsevol de les dues universitats (Novia UAS - UdL) l'oportunitat d'assolir una segona titulació, en una universitat estrangera, que es complementa perfectament amb el seu primer títol i que els capacita per a afrontar amb majors garanties d'èxit els seus futurs reptes laborals.\n[caption id="attachment_8716" align="alignnone" width="470" caption="D'esquerra a dreta: Valls, Solé, Waller, Giné, Andersson, Pérez i Moltó / Foto: EPS"] [/caption]\nA més, el fet de dur a terme la doble titulació en una altra universitat europea suposa que l'estudiant haurà d'afrontar el repte de traslladar-se i residir a l'estranger durant un període de, com a mínim, un any. Aquest fet pot ser determinant en la consecució dels objectius que planteja el recent implantat Espai Europeu d'Educació Superior (EEES), l'objectiu principal del qual és formar professionals capaços de treballar de forma eficient en qualsevol país de la Unió Europea. En aquest sentit cal tenir en compte que, a més, Vaasa, ciutat on hi ha la universitat de Novia UAS, és considerada el pol energètic més gran i influent de Finlàndia, amb s'hi ubiquen nombroses companyies de l'àmbit energètic i mediambiental.\nEl nombre total d'estudiants que podran gaudir d'aquesta doble titulació es fixa en 5 estudiants de cada institució per curs acadèmic. Per poder participar-hi, l'estudiant haurà d'haver superat almenys 150 crèdits ECTS a la seva institució d'origen i per tal d'obtenir el diploma de la institució d'acollida, haurà de completar un mínim d'estudis que equival a 60 crèdits ECTS del pla d'estudis de la institució associada. Una part essencial de la formació en aquest Doble Grau serà el Projecte Final de Grau, de 15 crèdits ECTS, que l'estudiant podrà iniciar després d'haver superat 30 ECTS en la institució d'acollida.\nTot l'ensenyament i la qualificació acadèmica relacionada amb aquest Doble Grau serà realitzat en anglès, tant a l'EPS - UdL com a Novia UAS.\n[caption id="attachment_8717" align="alignnone" width="471" caption="F. Giné entregant obsequi a Örjan Andersson, rector de la Novia UAS / Foto: EPS"] [/caption]\nAmb aquest Doble Grau en Energy and Environmental Enginnering (Enginyeria de l'Energia i Mediambient) i Enginyeria Mecànica, ja són quatre (tres d'elles d'àmbit internacional) les Dobles Titulacions que s'ofereixen a l'Escola Politècnica Superior, ja que des del curs acadèmic 2013-14 s'ofereix el Doble Grau en Enginyeria Informàtica i Administració i Direcció d'Empreses, el Doble Grau en Building Engineering - Civil Engineering amb la VIA University College de Dinamarca i la Doble Titulació de Màster en Enginyeria Informàtica - Computer Science, amb l'Institut Teknologi Bandung d'Indonèsia (ITB), que el passat 30 d'octubre va ésser aprovada pel Consell de Govern de la UdL.


Web oficial del Villarreal CF - El Amics recupera la senda del triomf\nEl Amics recupera la senda del triomf\nEls verd-i-blancs trenquen la seua mala ratxa davant el Marín Peixegalego (79-66)\nEl Amics del Bàsquet, club patrocinat pel Villarreal CF, va deixar arrere la seua mala ratxa de quatre derrotes consecutives i va recuperar la senda del triomf enfront del Marín Peixegalego, al que es va imposar per un folgat 79-66. Amb el triomf, els verd-i-blancs posen distància amb la zona baixa de la taula i s'acosten a la meitat de la classificació. El xoc es va caracteritzar per una primera meitat molt igualada, si ben els de Toni Tingues van saber imposar el seu ritme en la segona part per a finalment portar-se la victòria.\nQuatre atletes del Platges disputaran l'Europeu de Cross\nD'altra banda, un altre dels clubs patrocinats pel Submarí, el CA Platges de Castelló, aportarà quatre atletes -Aitor Fernández, Fernando Carro, Santi Pardo i Claudia Estévez- a la Selecció Espanyola de Cross que disputarà el Campionat d'Europa el pròxim 8 de desembre el Belgrad (Sèrbia). Els dos primers s'integren en la categoria promesa Sub-23 mentre que en l'equip junior masculí estarà Santi Pardo i en el junior femení Claudia Estevez.\nSens dubte, les grans actuacions que han tingut aquests quatre atletes del Platges en els dos primers cross internacionals de la temporada, celebrats en Soria i Atapuerca (Burgos) han sigut determinants per a poder acudir, formant part de la selecció nacional, a aquest gran esdeveniment esportiu de l'hivern europeu.


Frederic Udina: “Les empreses petrolieres van de baixa i les que exploten dades estan a dalt de tot”\nDirector de l’Idescat i president de l’Ivàlua. Doctor en ciències matemàtiques i amb una llarga experiència com a professor d’estadística a la universitat, parla de la seva feina al capdavant de l’Institut d’Estadística de Catalunya amb motivació i amb un coneixement detallat dels aspectes tècnics\n5 min. 19/05/2016 07:33\n260x345 Frederic Udina, director de l’Institut d’Estadística de Catalunya, a la seu d’aquest organisme al centre de Barcelona. / FRANCESC MELCION Frederic Udina, director de l’Institut d’Estadística de Catalunya, a la seu d’aquest organisme al centre de Barcelona. / FRANCESC MELCION\nFrederic Udina (Barcelona, 1953) és director de l’Institut d’Estadística de Catalunya (Idescat) des del 2011 i president de l’Institut Català d’Avaluació de Polítiques Públiques (Ivàlua) des del 2013. Són dues de les entitats firmants d’un manifest sobre la importància de les dades.\nQuè és la revolució de les dades?\nHi ha una explosió del volum d’informació i també un canvi qualitatiu molt important en el tipus d’informació. Abans les dades eren senzilles i tot estava ben definit. Ara són coses molt més etèries, com converses que es processen per saber de què s’està parlant i amb quin to, o moviments de les persones.\nEl text diu que les dades són font de riquesa com el petroli. Per què?\nNomés cal fixar-se en quines són les empreses líders al món. Google o Facebook estan per sobre de les petrolieres en valor borsari. Les empreses petrolieres van de baixa i les que tenen dades i capacitat per explotar-les són les que estan a dalt de tot. És molt possible millorar els negocis si saps fer servir bé les dades.\nEl petroli ha provocat guerres. Amb les dades també hi ha aquest risc, si no se’n fa un ús correcte?\nGuerres, no, però conflictes, sí. Ja s’ha vist amb la protecció de dades dels europeus o amb el dret a l’oblit. L’ús correcte de les dades, respectant la privacitat, implica que en cada cas es miri si hi ha proporció entre els objectius i les dades demanades. No val demanar-ho tot. Digue’ns què vols investigar i et prepararem les dades desidentificades.\nQuan se cedeixen dades desidentificades, ¿es pot assegurar que aquest procés no es revertirà?\nAmb poca informació de sortida, si pots combinar-la amb altra informació, la reidentificació sempre és possible. La qüestió no és la impossibilitat de reidentificar, sinó buscar mecanismes que garanteixin que aquestes operacions de reidentificació no es faran.\n“Hem de modificar la legislació per poder aprofitar la informació, sempre amb totes les precaucions”\nEl manifest es dirigeix a la mateixa administració. Què li demanen?\nPlantegem que el primer que ha de fer és mobilitzar tota la informació que té i que, tractada adequadament es pot fer servir per analitzar què passa a la societat, com actua l’administració i com es poden millorar les polítiques. Això és una altra revolució que està pendent. En països del nord d’Europa fa anys que es fa.\nEstem molt lluny d’ells?\nEstem en el camí. Tenim una oportunitat molt bona, perquè l’administració de la Generalitat és relativament petita i compacta, i té competències sobre molts dels temes rellevants. El que hem de fer és modificar la legislació per poder aprofitar bé la informació, sempre amb totes les precaucions.\nEls experts fa temps que reclamen una regulació més clara.\nA nivell europeu hi ha un reglament d’ús científic de la informació que fixa les idees clau, i això s’ha d’adaptar al nostre país. Ara estem tramitant una llei que ho comença a definir. Després s’haurà de regular per decret com l’Idescat ha de poder accedir a la informació d’origen administratiu, i com pot cedir aquesta informació per a la recerca.\nCom s’està transformant l’Idescat per adaptar-se als canvis?\nEl primer que hem fet ha sigut ajuntar totes les bases de dades aïllades que s’havien anat fent al llarg dels anys. Un cop uniformitzades, hem de fer el salt a eines modernes que facilitin la integració entre fonts d’informació. Llavors els estadístics necessitaran menys els informàtics.\n“Pots donar moltes dades però el ciutadà no té temps, i els periodistes tenen un paper clau”\nEn l’ús de les dades per avaluar les polítiques, la raó de ser de l’Ivàlua, en quin punt estem?\nComença a haver-hi sensibilitat, però hi ha molt camí per córrer. De les administracions de l’Estat, l’única que té una agència d’avaluació és la Generalitat. Com a mínim s’ha detectat que és imprescindible, quan es planteja una política pública, fer una planificació analitzant les diferents possibilitats, un seguiment mesurant què està passant, i una avaluació de l’impacte.\nHi ha qui diu que cada cop veurem menys decisions polítiques i més decisions totalment objectives.\nJo crec que la intervenció política és molt important i s’ha de mantenir. Els tècnics poden posar sobre la taula possibilitats i dir que una tindrà millors resultats per a un segment de població, però un polític pot decidir que, encara que una opció sigui menys eficaç, és més necessària per a la societat.\n¿Cal més formació en interpretació de dades, també per als polítics?\nLa cultura numèrica és escassa. Hem de preocupar-nos perquè la gent sàpiga llegir millor les dades, i evidentment els gestors públics han de tenir un especial coneixement. Al mateix temps, en l’àmbit del big data ja hi ha força oferta de màsters, i el Big Data Centre of Excellence Barcelona està fent una bona feina.\nEn aquesta revolució, quin paper hi juga el periodisme de dades?\nAmb la transparència pots donar moltes dades, però el ciutadà no té ni temps ni coneixements per processar-les. Cal el nivell de la recerca i també el de la divulgació, que és el dels periodistes. Tenen un paper clau en la transformació de la informació perquè sigui accessible.


Els Centres de Dia de Lleida amplien els seus serveis\nL’equipament de Magraners ha començat a funcionar els caps de setmana i el del Centre Històric ha posat en marxa el servei de menjador\nper Redacció dijous, 18 d’abril 2019 - 15:30h\nImatge del centre de dia de Santa Clara | LleidaDiari.cat\nEls Centres de Dia municipals han ampliat els seus serveis per atendre les necessitats de l'activitat diària de les persones grans. La Paeria disposa actualment de dos centres, a Magraners i al Centre Històric. El de Magraners, amb 30 places -20 de les quals en conveni amb la Generalitat-, ha començat a prestar el servei també en caps de setmana.\nÉs una ampliació que s'ha incorporat davant la demanda dels usuaris i les usuàries de l'equipament. Igualment, el Centre de Santa Clara, al Centre Històric, obert l'estiu passat amb 20 places concertades, ha iniciat l'obertura del servei de menjador per a persones grans del barri, com ja fa el de Magraners -amb places disponibles per a veïns i veïnes grans de la zona-.\nD'aquesta manera, a més de l'atenció a les persones residents, els Centres de Dia ofereixen altres serveis a l'abast de la població gran del barri, en funció de les necessitats de l'entorn. Una de les activitats que l'espai de Santa Clara té previst incorporar pròximament és el servei de bugaderia. Les persones interessades a gaudir de les propostes dels centres s'han d'adreçar als Serveis Socials de la zona corresponent.\nEls Centres de dia són serveis diürns i d'assistència a les activitats de la vida diària per a persones grans amb situacions de manca d'autonomia. La seva activitat permet oferir un ambient adequat i adaptat a les necessitats d'atenció de les persones i afavorir la recuperació i el manteniment de l'autonomia personal i social.\nEl servei d'aquests equipaments fa que la persona es mantingui en el seu entorn personal i familiar en les millors condicions i proporciona suport a les famílies en l'atenció a les persones grans dependents. Van adreçats a persones grans que necessiten organització, supervisió i assistència en el desenvolupament de les activitats de la vida diària, i que veuen completada la seva atenció en el seu entorn social familiar.\nUn grup de 45 joves procedents de diferents agrupaments escoltes de Catalunya han participat aquesta setmana en el projecte La Murga, que enguany ha consistit a pintar quatre habitatges i una escala d'una comunitat de veïns al barri de la Mariola de Lleida. Els treballs s'han fet conjuntament amb les famílies beneficiàries, que es troben en situació de vulnerabilitat.\nEls i les joves han compartit avui amb els professionals dels Serveis Socials un espai de reflexió en què han exposat les seves inquietuds i experiències sobre la intervenció que han portat a terme. La Paeria, a través de la Regidoria de Polítiques per als Drets de les Persones, col·labora des de l'any 2012 amb Escoltes Catalans en el projecte de «La Murga, pel dret a un habitatge digne» amb l'objectiu de dignificar l'habitatge de persones en risc d'exclusió social que es troben en seguiment per part dels equips de Serveis Socials de l'Ajuntament.\nTambé et pot interessar: Presenten noves iniciatives per a promocionar la venda de proximitat a Lleida


Quan el destí és la pèrdua - Ulisses20\nBétera, el camp de túria\nla mirada dels meus\nPublicat el 23 de febrer de 2009\nQuan el destí és la pèrdua\nHe deixat passar unes quantes hores, per asserenar la reflexió sobre allò que passà anit a Llíria, en aquest magnífic concert que ens van oferir uns quants músics de molta qualitat i de major vàlua personal. A dalt l’escenari, ho hem repetit durant molts dies, perquè fins i tot la publicitat ens l’hem de manegar nosaltres, producció i elaboració, hi havia autèntics cracs, de la música, però també de la comunicació, del ritme, del saber ser. De tot plegat, no coneixia l’Orquestra Àrab, l’Ayoub, Soulimane, David Pastor, Rectoret, Nèstor, entre altres músics dels quals no sé el nom, però que després d’allò vist i escoltat, mereixen el nostre sentir més agraciat.\nSuggerim el que podíem ser, diu amb saviesa JV Frechina a la impagable Caseta del Plater. Perquè atresorem nivell, saber, maneres, en el millor dels sentits. Professionalitat, des de l’organització, fins a la resposta d’un públic que va saber agrair aquell escenari i un producte tan acurat. Des del discurs inicial a l’esforç d’un equip que ha sabut, per segona vegada, ser a l’alçada d’una proposta que els ha demanat molt, a més de treball.\nMalgrat que contrastem amb el que som, realment. Tret de Vilaweb, els blocs particulars, i no sé si despiste res més, els mitjans oficials no van fer acte de presència, ni han explicat gaire cosa, ni els interessa relatar que hi ha un fons, de persones i d’artistes, que és per damunt de les formes barroeres, tòpiques, de mitjans que porten cabeçó, com els rucs lligats a la sínia. Després que mires algunes notícies dels diaris i les televisions que diuen nostres, que veus què expliquen i què couen d’important un diumenge, encara ens adonem de la pífia que representen, els mitjans de comunicació convencionals valencians, TV3 inclosa.\nAl Teatre de la Unió hi havia molt i bo, divers, perquè difícilment som capaços d’aplegar veus de tradició i contemporaneïtat, de bandes i autèntics músics de jaz, d’identitat i barreja de cultures com vam fer a Llíria, dissabte. Però molts dels mitjans prefereixen passar-ho per alt. Mònica, collons, on eres dissabte, perdent el cap? Tampoc no sé si n’hi ha cap mitjà més que no hi era, que puguem considerar nostre, i per això prefereixen de desinformar del país que suggerim contra el país que som.\nCom va recitar Miquel Gil, sobre els poetes àrabs-valencians, Què s’ha fet de València?, De la Russafa… Perquè, quan el destí és la pèrdua…, quatre-cents anys després, la història torna a repetir-se. Ara no cal una expulsió física, real, per eliminar els valencians o substituir-nos de la realitat, l’acció és sens dubte de major subtilesa. I els esdeveniments sembla que els plouen a mida, amb una voluntat política, i ja ho he dit, de mitjans còmplices, que ja va fent la resta.\nPerò el que jo volia, en realitat, és parlar-vos de bellesa, de sentiment, d’aquells cants de batre que em van posar l’emoció en un respir: solament aquelles tres veus, aquell moment a l’empara del Mediterrani, del Pep, el Miquel i l’Ayoub, les veus i les maneres, el gest senzill d’unes mans que esgarrapen tants anys de greuge i d’història comuna, pagaven l’esforç de tot plegat, des que fa quatre mesos, Carles Subiela, va explicar-nos per primera vegada el projecte que havia pensat i ens veia capaços de tirar endavant. No s’equivocava, ell, en la tria, en el repte, en l’èxit que augurava. En el regal que oferírem a favor del vent.\nEl goig, unes hores després, encara em fa ballar en directe, satistet, mirant-me aquelles veus, i l’emoció de poder-les compartir anit, amb tanta gent, en un altre cant immens de Llíria. Si és el país que suggerim…\n23 de febrer de 2009 a les 10:42 am\nHola, bon dia\nA Pàgina 26, l’únic diari electrònic en valencià que pretén arreplegar informació d’arreu del territori, no se’ns va convidar a l’acte ni se’ns va informar de cap concert ni tampoc se’ns va rebotar cap nota de premsa amb fotos del concert. Encara que tal volta no sé si Pàgina 26 és “cap mitjà (..) que puguem considerar nostre”. Què vols dir “nostre”? Bona pregunta ….\n23 de febrer de 2009 a les 10:44 am\nAquesta entrada s'ha publicat dins de General per adasi | Deixa un comentari. Afegeix a les adreces d'interès l'enllaç permanent


Contingut camipèdia - Fets històrics d'Andorra la Vella\nFets històrics d'Andorra la Vella\nAndorra la Vella és la capital dels Pirineus i el centre neuràlgic del país. Tot seguit repassem alguns dels moments clau de la llarga història de la vila i de la seva parròquia.\nL’origen del poblament, tant de la parròquia com de les Valls d’Andorra, se situa en el període de l’epipaleolític. Durant prop de dos mil anys (cap al 10000 aC) hi va haver un assentament humà format per caçadors a la balma de la Margineda, prop del riu Valira. Ho demostren una sèrie d’eines relacionades amb la caça que es van trobar en unes excavacions realitzades a final del s. XX. D’altra banda, el jaciment del roc d’Enclar situat a Santa Coloma testimonia l’ocupació d’aquestes terres durant el neolític. Entre les troballes que s’hi han fet destaca un conjunt de ceràmiques relacionades amb altres jaciments de la solana de la vall central, és el cas dels fragments de vasos polípodes de tipus pirinenc (recipients amb tres o més peus) corresponents a l’edat del bronze (cap a l’any 1500 aC) i trobats al Cetre de Santa Coloma.\nAmb l’arribada de la romanització, les comunitats que estaven establertes al roc d’Enclar van passar a dedicar-se al conreu i l’explotació de la vinya. Aquesta zona, que va esdevenir un dels principals nuclis habitats d’Andorra, es va fortificar el s. IV dC i el castell que s’hi va alçar es va convertir en l’instrument principal de govern dels comtes d’Urgell a la vall fins a la darreria del s. X.\nLa primera referència documental que tenim d’Andorra la Vella és de l’any 843, quan Carles el Calb va donar al comte Sunifred les Valls d’Andorra. Després d’uns anys sota el domini dels comtes d’Urgell, l’any 1133 els drets sobre les Valls van passar a mans del bisbe d’Urgell. D’altra banda, durant el s. XIII es van produir un seguit d’enfrontament entre l’Església d’Urgell i els comtes de Foix, que volien restar-los poder, i per restablir la pau es va fer necessària la signatura dels Pariatges (1278-1288), els quals van nomenar el bisbe d’Urgell i el comte de Foix cosobirans d’Andorra. En aquest moment va néixer el Principat d’Andorra i, des d’aleshores, la vila d’Andorra la Vella hi ha jugat un paper essencial, i és que la seva situació central l’ha fet capital i centre neuràlgic de les polítiques dutes a terme al país. N’és una prova el fet que el Consell de la Terra (1419), la primera forma parlamentària amb representants de totes les parròquies andorranes, adoptés com a seu la Casa de la Vall (casa forta del s. XVI) d’Andorra la Vella l’any 1702. L’actual Consell General, el Parlament andorrà, s’allotja al mateix lloc i és qui ha pres el relleu d’aquest ens representatiu.\nL’any 1589, Enric, rei de Navarra, comte de Foix, vescomte de Bearn i senyor d’Andorra, es va convertir en rei de França i va unir a la corona francesa els drets de cosenyoria dels comtes de Foix. En aquesta època, entre els anys 1562 i 1598, el regne de França vivia una guerra que enfrontava catòlics contra calvinistes (hugonots) i que també va tenir conseqüències per al Principat: les idees del darrer bàndol van tenir molta influència en alguns punts del Llenguadoc i les seves tropes van entrar a Andorra i en van saquejar algunes esglésies, com és el cas de la de Sant Esteve d’Andorra la Vella.\nUn fenomen molt lligat a les terres andorranes és la transhumància. Ens podem fer una idea del volum que podia arribar a tenir gràcies a un passaport atorgat l’any 1718 i segons el qual s’autoritzava l’entrada a Catalunya de 16.503 caps de bestiar de llana que eren propietat dels sets ramaders més rics d’Andorra, entre els quals constaven els amos de cal Molines, cal Mateu i cal Guillemó, d’Andorra la Vella. A partir de mitjan s. XVIII, però, van començar a predominar els pagesos de nivell mitjà dedicats a la remunta i a la venda de bestiar gros en detriment dels grans ramaders. Aquest fet es va notar més a les parròquies d’Andorra la Vella i Ordino i ho prova la disminució que es va produir amb relació al pagament del tribut de la quèstia en concepte d’avaries.\nPer a més informació: "Nova aproximació a la història d’Andorra", Jordi Guillamet Anton\nLes primeres impressions publicades de viatgers que van visitar les Valls daten de final del s. XVIII. Concretament, qui va inaugurar aquesta tradició va ser Don Francisco de Zamora, un jutge de la Reial Audiència de Barcelona que l’any 1788 va escriure "Diari de viatge" durant una estada al país. De Zamora, d’acord amb el ministre Godoy, tenia una xarxa d’espies i confidents distribuïts al llarg de la frontera entre els territoris governats per França i Espanya i justificava els seus viatges amb la voluntat d’aplegar en un llibre tot un seguit de dades d’interès històric i geogràfic. Les observacions i els comentaris que fa de la capital andorrana, fruit dels tres dies que hi va passar, formen una part central del diari i esdevenen un testimoni important de la vida dels seus habitants a la fi de l’antic règim.\nCap a mitjan s. XIX es va fer evident la necessitat de construir una carretera que unís la Seu d’Urgell amb França, ja que, entre altres motius, les condicions orogràfiques del país dificultaven el comerç i, també, eren molts els joves que s’havien de desplaçar a fora per treballar. El Consell General en va aprovar la construcció l’any 1865 però aquesta va trigar a materialitzar-se pel fet que les obres depenien dels governs espanyol i francès. Així, no va ser fins a l’any 1916 que la carretera va arribar fins a Andorra la Vella, el traçat es va anar completant entre 1931 i 1933 amb el tram d’Andorra la Vella al Pas de la Casa i amb el d’Andorra la Vella a Ordino passant per la Massana. L’any 1934 les obres es van donar per acabades.\nUn altre avenç d’aquesta època és l’arribada del telègraf a Andorra la Vella, l’any 1894. L’any 1906 el servei de telèfon organitzat per la Mitra ja era present a gairebé totes les parròquies.\nI arribem a alguns dels fets més rellevants de la història recent. L’any 1935 la parròquia es va dividir en dos quarts independents: Andorra la Vella-Santa Coloma i Escaldes-Engordany. Aquest darrer, però, va experimentar un fort creixement econòmic gràcies als usos de l’aigua termal i al desenvolupament del turisme comercial i és per això que va acabar constituint una parròquia nova, la setena, l’any 1978. Poc després, l’any 1981, es va crear el Consell Executiu, el Govern d’Andorra, i el procés de reforma va culminar el 14 de març de 1993 amb l’elaboració de la Constitució andorrana. Aquest fet va significar el reconeixement oficial d’Andorra la Vella com a capital de l’Estat, alhora que hi localitzava els tres poders de la democràcia parlamentària: l’executiu, el legislatiu i el judicial.\nPer acabar, un apunt: Andorra la Vella va optar a convertir-se en la seu dels Jocs Olímpic d’Hivern de l’any 2010, els quals representaven la XXI edició de l‘era olímpica moderna, però finalment Vancouver (Canadà) va ser el guanyador de la candidatura.


Xina fabricants i proveïdors de parets de vidres mòbils - Venda a l'engròs de finestres mòbils Mur de particions - Finzone\nAmb la paret de particions de vidre mòbil Finzone09, podeu complir el vostre somni d'utilitzar el vostre balcó durant tot l'any. El sistema Finzone09 del sistema de vidres protegeix contra el vent, la pluja i el soroll.\nFinzone09 mur de particions de vidre mòbil\nLes característiques de la paret de les parets de vidre mòbil Finzone09 fan que la neteja de les finestres sigui molt fàcil, es pot netejar el revers i la façana amb cada vidre. El balcó instal·lat amb finestres Finzone09 de vidre mòbils sembla un balcó transparent, que no només no fa malbé l'aspecte i l'estil de l'edifici, sinó que també contribueix molt a la bellesa integral del balcó.\nLa paret de vidre mòbil Finzone09 manté la pluja, la neu, el vent, la pols i les aus fora del balcó sense reduir la quantitat de llum que rebeu. La protecció de parets Finzone09 de vidre mòbil significa menys temps i diners invertits en manteniment i reparacions a les superfícies i estructures interiors del balcó.\nparet de vidre mòbil\nLes parets de vidre mòbil Finzone09 protegeixen els mobles del balcó i disminueixen les necessitats de manteniment del balcó. Gràcies als engranatges horitzontals Finzone09 es pot instal·lar una paret de vidre mòbil en els balcons de qualsevol forma, tant rodona com angular. Els elements de vidre es llisquen lleugerament per sobre dels angles amb diferents graus.\nHot Tags: paret de vidre mòbil, Xina, fabricants, proveïdors, majorista, preu


SMARTSPACES un projecte per fixar-s’hi! - Perez 2014f - RDITES - Mediawiki\nButlletí d'innovació i recerca (#14)\nSMARTSPACES un projecte per fixar-s’hi!\nEl Big Data Climate Challenge de les Nacions Unides ha designat SMARTSPACES “projecte a seguir” en tant que projecte innovador de reducció d’energia.\nA. Pérez Sánchez, SMARTSPACES un projecte per fixar-s’hi!, Butlletí d'innovació i recerca (#14) (2014). Vol. Notícies, 1 URL https://rdi.dtes.scipedia.com/s/Perez_2014f\nEl centre de recerca CIMNE, com a membre del consorci paneuropeu format per la Paeria de Lleida (www.lleidaenergia.cat), la consultora INERGY (www.inergybcn.com) i unes altres deu ubicacions pilot de vuit països, explora maneres de reduir el consum energètic en edificis públics mitjançant l’ús de TIC. El projecte està parcialment finançat pel Programa de suport per a les polítiques TIC de la DG Connect de la Comissió Europea, i el coordina Empirica.\nEl Big Data Climate Challenge, patrocinat per Global Pulse de l’ONU i per l’Equip de Suport per al Canvi Climàtic del seu secretari general, que pretén donar a conèixer solucions per al canvi climàtic basades en dades, així com fer palesa la dimensió econòmica del fenomen, ha designat SMARTSPACES “projecte a seguir”. Alineat amb la Cimera del Clima que va tenir lloc a Nova York el passat 23 de setembre de 2014, on el secretari general va convocar els líders mundials de governs, de les finances, de les empreses i de la societat civil per tal de catalitzar l’acció climàtica.\nLa prova pilot del projecte SMARTSPACES que s’està realitzant a Lleida, es concentra a utilitzar les dades dels mesuradors intel·ligents (automàtic meter readers) que, cada mitja hora, recullen dades de consum energètic provinents de quatre edificis públics. Els primers resultats de Lleida han portat a una reducció mitjana del consum energètic del 25% en els edificis esmentats.\n“Les dades massives ens ajuden a entendre amb més profunditat com pot el canvi climàtic afectar les nostres economies, territoris, salut i [com influeix] en els problemes de la desigualtat; tot això amb l’objectiu últim d’oferir solucions i d’apoderar els individus, les comunitats i els gestors públics a l’hora de prendre decisions més informades”, diu Tracy Raczek, assessora sènior de polítiques climàtiques de l’Oficina Executiva del secretari general de l’ONU.\nEl Servei d’Energia de l’Ajuntament de Bristol, en partenariat amb el proveïdor de programari de gestió energètica SustemsLink, ha creat un seguit d’eines fàcils d’utilitzar capaces de convertir les dades en informació i imatges simples i, per tant, de proporcionar reduccions energètiques àmpliament millorades.\nInformes de perfil – Per identificar els malbarataments energètics i els projectes potencials d’eficiència energètica\nInformes de factura – Per a les tasques pressupostàries i el benchmarking\nInformes “Green Fingers” – Per a la implicació del personal\nAlarmes del perfil – Per a les notificacions que han de ser lliurades l’endemà\nPortal i taulell web – Per a informació actualitzada permanent\nL’àmplia gamma d’instruments disponibles els fa adequats per a gran varietat d’usuaris, incloent-hi professionals de la construcció, comptables, gestors de manteniment, conserges i personal en general. S’ha fet seguiment de l’ús d’aquestes eines en onze districtes durant aproximadament un any, i ja han donat com a fruit estalvis energètics de fins al 20% en alguns edificis. Els proveïdors de serveis de tots aquests llocs pilot, majoritàriament pimes, llençaran productes comercials i els departaments d’energia i els ajuntaments oferiran serveis energètics.\nL’any que ve SMARTSPACES publicarà una guia per reproduir serveis energètics TIC en edificis públics i habitatges socials. Aquesta guia incorporarà lliçons apreses en els projectes residencials eSESH i BECA.\nPer saber més de Big Data Climate Challenge i de Global Pulse de l’ONU, visiteu [file:///D:/Documents%20and%20Settings/aps04/Escritorio/butllet%C3%AD%2014/www.unglobalpulse.org/big-data-climate www.unglobalpulse.org/big-data-climate].\nPer obtenir més informació sobre SMARTSPACES, visiteu www.smartspaces.eu o contacteu amb smartspaces@empirica.com.\nBig Data Climate Challenge, patrocinat per Global Pulse de l’ONU\nRedactat per: Argeme Pérez i Sánchez\nPer saber-ne més: Jordi Cipriano\nPublicat a 23/12/14\nAcceptat a 23/12/14\nPresentat el 23/12/14


Roglic vola a la contrarellotge i és el primer líder del Giro\nL'eslovè supera Yates i Nibali en una jornada inicial marcada per la incertesa climatològica\n2 min. Roma 11/05/2019 21:05\n651x366 Primoz Roglic, primer líder del Giro 2019 després d'imposar-se a la contrarrellotge inicial / LUK BENIES / AFP Primoz Roglic, primer líder del Giro 2019 després d'imposar-se a la contrarrellotge inicial / LUK BENIES / AFP\nPrimoz Roglic (Jumbo-Visma) ha volat aquest dissabte a la contrarellotge inicial del Giro d'Itàlia. L'eslovè s'ha imposat en el recorregut de vuit quilòmetres a Bolonya i s'ha posat la 'maglia rosa' per davant del britànic Simon Yates (Mitchelton-Scott) i de l'italià Vincenzo Nibali (Bahrain).\nEl Giro ha començat de manera anòmala, ja que a causa de les males previsions climatològiques els equips han decidit que fossin els seus caps de fila els que sortissin primers, i Roglic ha imposat la seva superioritat completant el recorregut amb un temps de 12 minuts i 54 segons.\nL'únic que ha apostat per una estratègia diferent ha estat Yates. El vigent campió de la Volta ha sortit antepenúltim i ha acabat segon, a 19 segons de distància de Roglic, fent caure del podi el colombià Miguel Ángel López (Astana), que portava més de dues hores en la tercera posició.\nEl ciclista britànic ha arriscat, ja que la pluja anava acostant-se cada vegada més a la zona de la cursa, però la seva aposta ha acabat premiada, ja que malgrat tenir vent de cara, la carretera ha quedat perfectament seca durant tota la seva actuació. El podi l'ha completat Nibali, que ha acabat a 23 segons de distància de Roglic i a sis de Yates.\nEls Jocs Olímpics de Tòquio, a la corda fluixa


About: Miroirs (Ravel)\nMiroirs (en català, Miralls) és una obra per a piano de Maurice Ravel composta el 1905. Està formada per cinc peces de les quals dues (Une barque sur l'océan el 1906, i Alborada del gracioso el 1919) van ser orquestrades posteriorment pel mateix compositor. El conjunt participa de l'estil impressionista de Ravel, que va justificar en el títol amb aquesta cita de Shakespeare (Juli Cèsar, acte I, escena 2)): «La vista no es coneix ella mateixa abans d'haver viatjat i haver trobat un mirall on es pot reconèixer». Les cinc peces són les següents:\nMiroirs (en català, Miralls) és una obra per a piano de Maurice Ravel composta el 1905. Està formada per cinc peces de les quals dues (Une barque sur l'océan el 1906, i Alborada del gracioso el 1919) van ser orquestrades posteriorment pel mateix compositor. El conjunt participa de l'estil impressionista de Ravel, que va justificar en el títol amb aquesta cita de Shakespeare (Juli Cèsar, acte I, escena 2)): «La vista no es coneix ella mateixa abans d'haver viatjat i haver trobat un mirall on es pot reconèixer». Les cinc peces són les següents: 1. * Noctuelles 2. * Oiseaux tristes (Ocells tristos) 3. * Une barque sur l'océan (Una barca sobre l'oceà) 4. * Alborada del gracioso 5. * La vallée des cloches (La vall de les campanes) (ca)\nMiroirs (en català, Miralls) és una obra per a piano de Maurice Ravel composta el 1905. Està formada per cinc peces de les quals dues (Une barque sur l'océan el 1906, i Alborada del gracioso el 1919) van ser orquestrades posteriorment pel mateix compositor. El conjunt participa de l'estil impressionista de Ravel, que va justificar en el títol amb aquesta cita de Shakespeare (Juli Cèsar, acte I, escena 2)): «La vista no es coneix ella mateixa abans d'haver viatjat i haver trobat un mirall on es pot reconèixer». Les cinc peces són les següents: (ca)\nMiroirs (Ravel) (ca)


Válida sin barreras presenta la Genny pels carrers de Girona - Notícies sobre accessibilitat\nVálida sin barreras presenta la Genny pels carrers de Girona\nGenny revoluciona el concepte de desplaçament per a les persones amb mobilitat reduïda\nEls carrers de la ciutat Girona van ser l'escenari triat per presentar, el passat 2 de maig, a Genny, la nova cadira de rodes que pretén revolucionar el concepte de desplaçament facilitant una plena autonomia a les persones amb mobilitat reduïda.\nEls pendents pronunciats i els sòls irregulars del barri vell de Girona, van ser tan sols un exemple de les barreres arquitectòniques que va haver de superar la Genny i els voluntaris que es van prestar a provar-la. I és que, per molt adaptada que sigui una ciutat, sempre existeixen obstacles difícils de superar per a les persones que es desplacen habitualment en cadira de rodes.\nGenny és una cadira de rodes que integra el sistema Segway en el seu funcionament. Aquesta tecnologia és la que proporciona a l'usuari una estabilitat total així com una plena llibertat de moviments sense realitzar cap tipus d'esforç físic.\nSegons va explicar en roda de premsa Albert Vila, director comercial de Válida sin barreras, “Genny suposa un gran avanç per a les persones amb mobilitat reduïda, doncs permet a qui la condueix, realitzar còmodes desplaçaments per qualsevol tipus de superfície, ja sigui sorra, asfalt o fins i tot neu, amb tan sols un lleuger balanceig del cos”.\nGenny és un revolucionari exemple de com la tecnologia al servei de la mobilitat permet millorar la inclusió de les persones amb mobilitat reduïda en la societat i la seva plena integració a la ciutat.


Apaguem el televisor, por Albert Montagut\nApaguem el televisor\nEls nous televisors tenen possibilitats infinites. I una de les eines menys utilitzada és l’apagada automàtica després d’un temps d’activitat determinada. Es tracta d’una funció que podria ajudar-nos a deixar de passar hores i hores davant de la pantalla i, de passada, reduir les esgarrifoses xifres estadístiques de temps de televisió.\nLa pandèmia i la multiplicitat de canals han conduït els europeus a un consum excessiu de televisió. Segons dades de Statista, Castella-la Manxa liderava el temps diari de consum de televisió al nostre país el 2020. Segons aquesta font, en aquella comunitat el temps mitjà diari de consum va ser de 262 minuts diaris. Unes quatre hores i mitja. Una bogeria. Catalunya era la dotzena comunitat amb 221 minuts al dia. També massa estona.\nEn un treball molt més recent, fet públic al febrer, Espanya se situava al capdavant del consum europeu de televisió. Els espanyols miren més la televisió que ningú. Una mitjana de 3,7 hores al dia. Darrere seu hi ha els alemanys, italians, francesos i holandesos.\nEn aquest estudi, firmat per TP Vision i PanelWizard, la televisió continua sent la principal eina d’entreteniment al nostre país. Es decideix encendre l’aparell de televisió principalment per estar informat. La nit és el moment preferit per la majoria, i els programes d’actualitat, les sèries i les pel·lícules de les plataformes es reparteixen el pastís del consum.\nSegons les dades d’aquest estudi, dues terceres parts dels espanyols tenen el televisor al menjador de casa i la meitat disposen d’un aparell auxiliar al dormitori.\nEls enquestats utilitzen la seva experiència televisiva per socialitzar. Un 90% fan referència en les seves converses amb amics i companys de feina als programes de televisió que han vist recentment. Aquesta dada ens és molt i molt familiar, oi? Quantes vegades hem compartit informació els últims mesos amb els amics sobre sèries o pel·lícules que esteu mirant que ja heu vist? Moltes.\nTotes aquestes dades poden creuar-se amb les experiències personals i familiars de tots nosaltres. No penso que després de la pandèmia disminueixin gaire els consums, però sembla interessant compartir aquestes dades perquè realment les xifres són massa altes. És per això que és recomanable bloquejar els televisors o ajustar els nostres hàbits. Amb un informatiu al dia i amb una pel·lícula o un documental n’hi ha ben bé prou. Intentem anar a dormir una mica abans. Ho agrairem, i no només per reduir les xifres estadístiques, sinó per la nostra pròpia salut.


Articles amb l'etiqueta ii circuit intercomarcal madel - PilotaViu\nArticles amb l'etiqueta ii circuit intercomarcal madel\nEl poliesportiu d'Ontinyent va viure una gran jornada de 24 h d'esports, i la pilota va estar ben representada en el trinquet i també en les pistes de màdel. El II Circuit Intercomarcal de Màdel feia parada en la capital de la Vall d'Albaida per a acollir la seua cinquena cita. Després d'un bon grapat de partides intenses, l'equip JB Publicitat va tornar a guanyar el títol, després dels èxits a Miramar i Carlet, per a continuar augmentant la distància amb els seus màxims rivals, l'equip Pollos Planes - Galodasa. Llegir més\nDijous, 19.7.2018 20:30h\nJa està tot a punt per a una gran vesprada de màdel a Ontinyent. La localitat de la Vall d'Albaida acollirà una nova jornada del II Circuit Intercomarcal de Màdel i ho farà envoltat de més activitat esportiva amb les 24 h d'Esports d'Ontinyent, on també hi haurà pilota valenciana. Finalment el II Torneig de Màdel d'Ontinyent tindrà lloc, íntegrament, el divendres 20 de juliol a partir de les 19 h. La classificació arriba molt apretada per als tres primers equips de la competició dominada fins a la data per l’equip de JB Publicitat, però seguits per molt poc pels equips de Pollos Planes – Galodasa i CPV Picanya. Llegir més\nDimecres, 23.5.2018 13:00h\nL'equip de Pollos Planes-Galodasa afiança el lideratge del II Circuit Intercomarcal de Màdel\nAmb la celebració del Torneig Ciutat de Carcaixent ja s'han disputat dos cites del II Circuit Intercomarcal de Màdel. Així les coses, l'equip de Pollos Planes-Galodasa format per Ricard, Guillem i Manolo lidera, destacadament, el rànquing de la primera categoria amb 45 punts, ja que es van proclamar campions a Picanya i subcampions a la localitat de la Ribera. Els Canalins (Miravalles i Xavi) foren els campions en esta última competició, fet que els ha permés entrar com a segons classificats havent participat només en una jornada. Llegir més\nDilluns, 21.5.2018 16:30h\nEl II Circuit de Màdel va fer la segona parada a Carcaixent, on un any després, les pistes de la Piscina Municial acollien el segon Trofeu Ciutat de Carcaixent. Al matí d'ahir diumenge es va viure un gran ambient a la localitat de la Ribera, amb un total de 14 equips que es repartiren en les dues categories, la d'iniciació i l'avançada. Durant tot el matí hi van haver interessants partides, primer de la fase de grups i al final, de les eliminatòries. Les semifinals van estar molt interessants, sobretot en categoria d'iniciació, però les finals no podrien haver estat més disputades. Llegir més\nDiumenge, 20.5.2018 09:00h\nJa està tot a punt per al II Trofeu de Màdel Ciutat de Carcaixent. Un total de 6 equips en la categoria avançada i 7 en la d'iniciació gaudiran, este diumenge 20 de maig, d'esta nova modalitat de pilota en les pistes de la piscina municipal de la localitat de la Ribera. Les tres canxes amb què compta Carcaixent per a jugar a màdel, permetrà que, a les 9.45 h del matí, inicien el campionat tres partides al mateix temps. Els equips, agrupats en dos grups per categoria, aniran enfrontant-se entre ells fins a arribar a les semifinals, previstes per a les 12 h. Llegir més\nDimarts, 15.5.2018 11:30h\nEl II Circuit Intercomarcal de Màdel passarà, este diumenge 20 de maig, per Carcaixent. Després de la jornada inaugural a Picanya, el Circuit arriba a la Ribera Alta. Carcaixent ja va acollir un campionat de màdel l'any 2017 amb molta participació, tot i que no formava part del Circuit. En esta ocasió sí que servirà per a sumar punts de cara a la classificació general del Circuit, que lidera l'equip de Pollos Planes-Galodasa, seguit del CPV Picanya, JB Publicitat i Arrassa Pichaques. Llegir més\nDimarts, 1.5.2018 13:30h\nEl II Circuit Intercomarcal de Màdel va començar a rodar el passat 22 d'abril a Picanya, seu que repetia com a esencari de la jornada inaugural. L'equip Pollos Planes-Galodasa, format pels germans Ricard i Guillem, van sumar els 25 punts gràcies al seu triomf i es col·loquen líders del Circuit en la categoria Avançada. L'equip de Ricard i Guillem va patir fins l'últim moment en la semifinal contra l'equip de JB Publicitat, format per Jonatan i Vicent Miquel, però finalment van aconseguir la victòria. Llegir més\nDivendres, 27.4.2018 09:30h\nDesprés de l'èxit del III Torneig de Màdel de Picanya, arriba la segona parada del Circuit Intercomarcal. Carcaixent pren el relleu de la localitat de l'Horta Oest, que una vegada més va servir per a donar el tret d'eixida d'este circuit que recorre bona part de les comarques valencianes. El màdel a Carcaixent es practica quasi des del naixement d'esta modalitat de pilota a mà, i el 2017 ja van organitzar un campionat. En esta ocasió, la localitat de la Ribera entra per primera vegada dins del circuit, fruit del creixement que està prenent. Llegir més\nDimarts, 27.3.2018 18:45h\nEl II Circuit Intercomarcal de Màdel ja està ací. El 22 d'abril a Picanya començarà una nova edició d'este Circuit que es va estrenar la temporada passada amb molt bona acollida. La primera seu serà Picanya, tot un clàssic en el Circuit i una de les localitats on el màdel ha rebut millor acollida. Canals també repetirà com a escenari del torneig final que tancarà el Circuit el 29 de setembre, on presumiblement es decidiran els equips guanyadors. Abans però, el màdel recorrerà 5 localitats més, 7 en total. Llegir més


Processats Rafael Blasco i altres 20 persones per irregularitats en la construcció d'un hospital a Haití - Diari La Veu\nEscriba el número 522160\nProcessats Rafael Blasco i altres 20 persones per irregularitats en la construcció d'un hospital a Haití\nLa jutge del 'cas Cooperació' veu indicis per a jutjar els investigats per prevaricació, suborn, associació il·lícita, malversació, encobriment, frau de subvencions, blanqueig i falsedat documental\nEl Jutjat d'Instrucció número 21 de València ha conclòs la instrucció i ha dictat una interlocutòria de procediment abreujat en dues peces separades del 'Cas Cooperació' –les números 2 i 3, que ara s'unifiquen– en les quals s'investiga a 21 persones, entre elles, l'exconseller de Solidaritat i Ciutadania del PP Rafael Blasco per presumptes irregularitats en la concessió de subvencions a una ONG i en la construcció d'un hospital a Haití. Rafael Blasco es troba actualment complint condemna a la presó per una altra peça del cas del frau en les ajudes a la cooperació.\nLa interlocutòria notificada aquest divendres a les parts transforma les diligències prèvies en procediment abreujat i deixa el cas preparat per al judici. En la resolució, la jutge Nieves Molina conclou que existeixen indicis per a jutjar als investigats pels delictes de prevaricació, suborn, associació il·lícita, malversació, encobriment, frau de subvencions, blanqueig i falsedat documental.\nEntre els processats, a més de l'exconseller Blasco, es troba l'anterior cúpula de la Conselleria de Solidaritat. Així, també han sigut processats el que fóra cap d'àrea de Solidaritat, Marc Llinares; l'exsecretària general, Tina Sanjuán; l'exdirector general, Josep María Felip; l'empresari César Augusto Tauroni, i el seu germà Arturo. També hi ha una funcionària de la Generalitat, treballadors de les empreses de Tauroni, persones vinculades a les mercantils que van emetre factures falses i responsables d'avaluar i puntuar els projectes solidaris que concorrien a les convocatòries per a l'obtenció de subvencions, segons detalla el Tribunal Superior de Justícia (TSJ) valencià.\nEn la resolució, la jutgessa dóna trasllat al fiscal i a les acusacions i obri termini perquè sol·liciten l'obertura de judici oral i presenten els corresponents escrits d'acusació en els quals han de concretar els delictes que imputen a cadascun dels processaments i les penes que sol·liciten per a ells. En aquest tràmit, les acusacions també poden sol·licitar el sobreseïment de la causa si entenen que no hi ha proves per a portar els processats a judici i, de manera excepcional, poden sol·licitar la pràctica de noves diligències.\nRespecte del delicte d'associació il·lícita, la instructora conclou que és "evident" el concert entre l'exconseller Blasco, l'excap d'àrea Llinares i l'empresari César Augusto Tauroni, els qui exercien com a "directors o caps" del "grup criminal" per a poder "organitzar l'entramat necessari a fi d'obtindre beneficis, repartint-se de forma il·lícita els fons públics".\nEl germà de Tauroni i dos treballadors de la Fundación Entre pueblos, dirigida per l'empresari i l'administrador de l'avaluadora externa que puntuava els projectes que presentava la fundació als concursos per a l'obtenció de subvencions, exercien com a "membres actius" de la trama.\nEn l'escrit, de quasi 400 fulls, la magistrada explica que Tauroni, des del seu lloc de director de "facto" de la Fundación Entre Pueblos, "era qui emetia ordres adreçades tant al seu germà, Arturo Tauroni, com a la seua treballadora de confiança, Maribel Castillo, o a qui figurava com a president de la fundació, Alfonso Navarro".\nLa jutge afegeix que "prova de l'anterior són els abundants correus electrònics que es creuen entre ells, en els quals es reflecteix la subordinació d'aquests a les ordres i decisions d'aquell, qui era consultat davant la presa de decisions rellevants".\nSegons arreplega la resolució judicial, Tauroni estava en contacte permanent amb el cap d'Àrea en la Conselleria, "peça fonamental en l'organització dins de l'Administració, qui s'encarregava de facilitar a l'anterior tota la documentació i informació d'interès per a poder concórrer a les convocatòries públiques i, qui al seu torn, donava normes i directrius a l'avaluador extern, la participació del qual era necessària per a poder obtindre el benefici econòmic cercat amb la seua activitat il·lícita".\nLa instrucció en xifres\nLes dues peces es van obrir per presumptes irregularitats en la concessió d'ajudes als països del Tercer Món. Una d'elles, per les subvencions concedides a diferents ONGs en els anys 2009, 2010 i 2011 i, l'altra, pel desviament de fons per a la construcció d'un hospital a Haití.\nTant la recerca per les subvencions a les ONGs com la peça per la construcció de l'hospital, que van començar a instruir-se en la Sala Civil i Penal del TSJ valencià, van passar a Instrucció 21 el 2014 una vegada que l'exconseller va dimitir com a diputat autonòmic i va deixar d'estar aforat.\nBlasco, al costat d'altres membres del seu equip, i César Augusto Tauroni ja van ser condemnats pel Tribunal Superior de Justícia a penes de presó en la primera peça del 'Cas Cooperació per comprar diversos immobles amb fons públics destinats a la Cooperació i el Desenvolupament.\nLa causa consta de 168 toms, integrats per 50.000 folis. A açò cal sumar les 24 peces separades amb més de 40.000 folis formades amb la documentació intervinguda en les entrades i registres. Durant la instrucció, que va arrancar el 2011, la jutgessa ha revisat més de 35.000 correus electrònics que han donat lloc a la formació de 15 toms més. S'ha analitzat, igualment, el contingut dels 75 dispositius informàtics intervinguts, amb milers d'arxius que ocupen més de 5 teras.\nPeces 4 i 5\nInstrucció 21 manté oberta la recerca d'altres dues peces del 'Cas Cooperació'. Una d'elles, relacionada amb les irregularitats en la contractació dels serveis informàtics dels anys 2008, 2009, 2010 i 2011, per part de la Conselleria d'Immigració i Ciutadania. La segona peça investiga si Tauroni va utilitzar un ordinador de la presó de Picassent, on estava pres després de la condemna per la primera peça, per a realitzar operacions encaminades a ocultar el seu patrimoni.\nEscriba el número 660273


Grup DEMD – Educació i Memorial Democràtic : Presentació on line del Programa del CLUB DE LECTURA 2022 i primer diàleg d’un llibre de Géraldine Schwarz – Lo Campus diari\nEl proper 20 de gener, el Club de Lectura impulsat pel Grup DEMD / Grup de Treball del Departament d’Educació i el Memorial Democràtic de la Generalitat de Catalunya, presentarà la PROGRAMACIÓ per a l’any 2022.\nAquesta Programació estarà dedicada a les segones i terceres generacions, descendents de les persones que van viure els conflictes bèl·lics del segle XX. L’objectiu és donar veu i presència a les maneres diferents en què han elaborat el missatge de les primeres generacions.\nEnguany, novament, les sessions seran principalment en línia. En algunes hi participaran els autors o els traductors, per tal d’obrir un diàleg en primera persona amb els lectors.\nEl director del Memorial Democràtic, Vicenç Villatoro, obrirà la primera sessió.\nA més de la presentació de la nova temporada, els participants comentaran l’obra “Los amnésicos. Historia de una familia europea” de Géraldine Schwarz.\nEs tracta d’una fascinant història familiar de tres generacions que ens obliga a reflexionar sobre els riscos de les desmemòries i l’auge recent del neofeixisme a Europa.\nDia: 20 de gener de 2022. Hora: 18 hores.\nEl mateix dia es publicarà l’accés a la sala Zoom.\nLa Comissió Europea presenta la primera estratègia de la UE de lluita contra l’antisemitisme i de fo...\nEl Consell de Solidaritat i Cooperació proposa que l’exèrcit compleixi un codi ètic si vol seguir a ...